**DOM ZDRAVLJA ŠIBENIK**

**BILJEŠKE UZ FINANCIJSKA IZVJEŠĆA ZA 2019. GODINU**

**Šibenik, siječanj 2020. god.**

**1. ORGANIZACIJA POSLOVANJA**

Dom zdravlja Šibenik je sa Hrvatskim zavodom za zdravstveno osiguranje za 2019. godinu ugovorio:

- 18 timova opće medicine

- 2 tima zdravstvene zaštite žena

- 19 timova stomatološke zdravstvene zaštite

- 2 tim zdravstvene zaštite predškolske djece.

- 9 timova sanitetskog prijevoza,

- 16 timova patronažne zdravstvene skrbi,

- 1 palijativni tim s koordinatorom

U sastavu Doma zdravlja su i:

- 1 tim Sportske medicine - financira se temeljem ugovora sa Gradom Šibenikom

i Gradom Vodice te temeljem fakturiranja usluga

- 1 tim specijalističke protetike… financira se fakturiranjem svojih usluga HZZO-u.

- 1 tim oralne kirurgije………….. financira se fakturiranjem svojih usluga

- 1 tim zubnog rendgena………… financira se fakturiranjem svojih usluga

**Opća/obiteljska medicina**

Ugovorenih 18 timova opće/obiteljske medicine čine:

1. Ambulanta Šibenik-Crnica (bivši TEF)

2. Ambulanta Šibenik -Meterize

3. Ambulanta Tromilja

4. Ambulanta Zaton

5. Ambulanta Perković/Boraja

6. Ambulanta Primošten

7. Ambulanta Rogoznica

8. Ambulanta Šibenik- zgrada DZ 1

9. Ambulanta Šibenik- zgrada DZ 2

10. Ambulanta Vodice

11. Ambulanta Ražine

12. Ambulanta Zlarin

13. Ambulanta Bilice

14. Ambulanta Tribunj

15. Ambulanta ex Slobodna plovidba

16. Ambulanta Baldekin

17. Ambulanta Brodarica

18. Ambulanta Baldekin

# Zdravstvena zaštita žena i djece

U 2019. godini su ugovorena 2 tima zdravstvene zaštite žena, jer su 2018. godine dva tima Zdravstvene zaštite žena otišle u koncesiju. Cilj je pružiti što kvalitetniju zdravstvenu zaštitu ženama, a organizirani preventivni pregledi usmjereni su na rano otkrivanje različitih bolesti i/ili smanjenje komplikacija pojedinih bolesti kod žena.

Zdravstvena zaštita djece ugovorena je sa HZZO-e u vidu 2 tima, jedan u Šibeniku nakon odlaska koncesionara u mirovinu i jedan u Vodicama. Ostali timovi (3) ugovoreni su kao koncesionari i zdravstvenu zaštitu djece provode u gradu Šibeniku.

# Stomatološka zdravstvena zaštita

Stomatološka zdravstvena zaštita je organizirana po teritorijalnom principu podjednake zastupljenosti odnosno pokrivenosti dijela naše Županije kojeg pokriva Dom zdravlja Šibenik, tako da imamo:

* Ambulanta Meterize (1 tim )
* Ambulanta Ražine (1 tim )
* Ambulanta Murter (1 tim )
* Ambulanta Pirovac (1 tim )
* Ambulante Šibenik - zgrada DZ (9 timova )
* Ambulante Primošten (2 tima )
* Ambulanta OŠ Petar Krešimir (1 tim )
* Ambulanta OŠ Jurja Šižgorića (1 tim )
* Ambulanta ex„Slobodna plovidba“ (1 tim)
* Ambulanta OŠ Jurja Dalmatinca (1 tim )
* Ambulanta Vidici (1 tim )

U sklopu Doma zdravlja Šibenik ima ukupno 19 timova stomatološke zdravstvene zaštite.

**Patronažna služba**

Patronažnu zaštitu provode 16 timova viših medicinske sestre patronažnog smjera prema normativima od cca 5.100 stanovnika po jednoj patronažnoj sestri. Služba je organizirana po teritorijalnom principu, vodeći računa što kvalitetnije i pravovremene zdravstvene zaštite, u svrhu uputa i demonstracija određenih postupaka samokontrole i prevencije te provođenje terapeutskih postupaka kod teško pokretnih i neokretnih osoba.

**Sanitetski prijevoz**

Služba saniteta je organizirana sa 9 timova, koje čine 18 vozača i 9 medicinskih sestara/tehničara.

Obzirom na veliku potrebu za sanitetskim prijevozom ukupni broj prijeđenih kilometara prelazi 900.000.

**Palijativni tim**

Osnovan sa ciljem pružanja dodatne usluge palijativnim bolesnicima pokazao se kao iznimno značajan i potreban kao veza između liječnika i palijativnih bolesnika. Trenutno imamo koordinatora te palijativni tim (liječnik i medicinska sestra) koji su prošli obuku te sve seminare potrebne za provođenje ovog programa.

**2. PRIKAZ KADROVA (tablica 1. i 2.)**

Na dan 31.12.2019. god u Domu zdravlja Šibenik je bilo zaposleno **ukupno 180 djelatnika**.

Dio djelatnika zaposleno je na određeno vrijeme isključivo zbog zamjena za godišnji odmor, bolovanja ili povremenog popunjavanja nedostajućeg kadra zbog potrebe posla.

U slijedećoj tablici prikazano je stanje radnika zaposlenih na neodređeno vrijeme po djelatnostima u Doma zdravlja Šibenik, na dan 31.12.2019. godine.

|  |  |  |  |  |  |  |
| --- | --- | --- | --- | --- | --- | --- |
|  | **STANJE RADNIKA PO DJELATNOSTIMA 31.12.2019. GODINE** | | | | | |
|  |  |  |  |  |  |  |
|  |  | **( NA NEODREĐENO VRIJEME )** | | | |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| REDNI |  | DJELATNOST | |  | 2019. |  |
| BROJ |  |  |  |  |  |  |
| 1 | Djelatnost opće medicine | | |  | 37 |  |
| 2 | Djelatnost zubozdravstvene zaštite | | | | 48 |  |
| 3 | Djelatnost sportske medicine | | |  | 2 |  |
| 4 | Djelatnost za zdravstvenu zaštitu žena | | | | 4 |  |
| 5 | Ravnateljstvo | |  |  | 4 |  |
| 6 | Djelatnost za ekonomsko-fin. poslove | | | | 4 |  |
| 7 | Djelat. za pravne,opće i kadrovske poslove | | | | 7 |  |
| 8 | Vozni park | |  |  | 27 |  |
| 9 | Djelatnost patronaže | |  |  | 16 |  |
| 10 | Djelatnost za zdravstvenu zaštitu djece | | | | 3 |  |
| 11 | Palijativa |  |  |  | 3 |  |
|  |  |  |  |  |  |  |
|  |  |  |  |  |  |  |
|  |  | UKUPNO |  |  | 155 |  |

Slijedeća tablica prikazuje radnike na određeno vrijeme (stanje 31.12.2019. godine) po djelatnostima i stručnoj spremi.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  | | | RADNICI U RADNOM ODNOSU | | | | |  |  | |
|  |  |  | NA ODREĐENO VRIJEME | | | | |  |  |  |  | |
|  |  |  | (STANJE 31.12.2019.) | | | | |  |  |  |  | |
|  |  |  |  |  | |  |  |  |  |  |  | |
|  |  |  |  |  | |  |  |  |  |  |  | |
|  |  |  |  |  | |  |  |  |  |  |  | |
| 2. |  |  |  |  | |  |  |  |  |  |  | |
| Redni | Djelatnost |  |  | Doktor | | Doktor | SSS | VŠS | NSS | Ukupno | |
| broj |  |  |  | medic. | | stom. |  |  |  |  | |
|  |  |  |  |  | |  |  |  |  |  | |
| 1. | Opća medicina | |  | 6 | |  | 9 |  |  | 15 | |
|  |  |  |  |  | |  |  |  |  |  | |
| 2. | Zubozdravstvena zaštita | | |  | | 2 | 3 |  |  | 5 | |
|  |  |  |  |  | |  |  |  |  |  | |
| 3. | Ginekologija | |  |  | |  | 1 |  |  | 1 | |
|  |  |  |  |  | |  |  |  |  |  | |
| 4. | Patronažna služba | |  |  | |  |  | 3 |  | 3 | |
|  |  |  |  |  | |  |  |  |  |  | |
| 5. | Opći poslovi |  |  |  | |  |  | 1 |  | 1 | |
|  |  |  |  |  | |  |  |  |  |  | |
|  |  |  |  |  | |  |  |  |  |  | |
|  |  |  |  |  | |  |  |  |  |  | |
|  |  |  |  |  | |  |  |  |  |  | |
|  | UKUPNO |  |  | 6 | | 2 | 13 | 4 |  | 25 | |
|  |  |  |  |  | |  |  |  |  |  | |

**3. PLAN RAZVOJA USTANOVE**

Dom zdravlja je zdravstvena ustanova primarne zdravstvene zaštite čija je osnovna uloga unaprjeđenje, očuvanje i liječenje korisnika zdravstvene zaštite.

Cilj nam je zadržati postignuti nivo kvalitete te svakako i dalje poboljšavati opremljenost ambulanti opće/obiteljske medicine, te pravovremeno obnavljati vozni park službe Sanitete.

Obnova voznog parka u trogodišnjem periodu od 2018.-2020. godine je planiranih 5 novih vozila.

Veću kvalitetu usluga ćemo postići svakodnevnim praćenjem potreba korisnika zdravstvene zaštite na našem području, čvrstim sustavom kontrole, kvalitetnim i iskusnim zdravstvenim kadrom te djelotvornim menadžmentom. Planiramo i usavršavanje medicinskih tehničara u Sanitetu, te obnovu znanja u korištenju defibrilatora te ostalih potrebnih znanja iz aktivnosti hitne pomoći.

**4. POKAZATELJI FINANCIJSKOG POSLOVANJA**

**Bilješke uz izvještaj PR-RAS**

Iz izvještaja o prihodima i rashodima, primitcima i izdacima za razdoblje od 01.01.-31.12.2019. godine vidljivo je da je Dom zdravlja Šibenik poslovao s manjkom prihoda od **672.336** kn.

* Ostvareni prihodi i primitci u 2019.god………………… 31.930.825,00 kn
* Ostvareni rashodi i izdaci u 2019.god…………………… 32.603.161,00 kn

Negativni konačni rezultat poslovanja Doma zdravlja Šibenik u periodu od 01. siječnja do 31. prosinca 2019. godine proizlazi iz:

* **Samostalno financiranje dvije specijalizacije**

Samostalno financiramo specijalizaciju iz Ortodoncije i Medicine rada, jer Ministarstvo zdravlja odbilo financirati iste prebacujući obvezu na lokalnu i regionalnu samoupravu, a što godišnje iznosi cca 450.000,00 kn

* **Nedovoljan iznos decentraliziranih sredstva**

U 2019. godine Decentralizirana sredstava su iznosila 1.690.000,00 kn, korištena između ostalog za tekuće i investicijsko održavanje kako objekata, postrojenja i opreme, tako i prijevoznih sredstava, te za nabavku 2 sanitetska vozila. Navedeni iznos nije bio dovoljan te smo iz vlastitih sredstava za tu svrhu dodatno potrošili iznos od 710.000,00 kn.

Struktura prihoda

1. **Prihodi od pomoći proračunskim korisnicima iz proračuna koji ima nije nadležan (AOP 064)** su veći jer nam tu ulaze prihodi od Grada Šibenika i Zajednice sportova koji financiraju plaće 1 tim Sportske medicine i medicinskih sestara na udaljenim područjima odnosno otocima. Kroz 2018. godinu te pomoći su bile knjižene za drugim izvorima prihoda zato bilježimo veliko povećanje.
2. **Prihodi od kamate na oročena sredstva i depozite (AOP 077)** manji su za 47% u odnosu na prošlu godinu
3. **Prihodi po posebnim propisima (AOP 111)** iznose 175.487 kn **i** veći su u odnosu na prošlu godinu, a odnose se na prihode od dopunskog osiguranja raznih osiguravajućih kuća ( Croatia, Uniqa, Allianz, Generali…), prihoda s osnove naplaćenih šteta od Croatia osiguranja, uplaćenih participacija, te prihoda za ostale namjene (ustega od mirovina za kredite)
4. **Prihodi od pruženih usluga (AOP 124)** iznose 9.892.252 kn imanji su za 6,8% od prošle godine, a odnose se na prihode s osnove režija, zakupnina, najma opreme, najma poslovnih i stambenih prostora, te sistematskih pregleda sportaša.
5. **Prihodi od donacija (AOP 128)** iznose 3.200,00 i ovaj se prihod odnosi na plaćanje edukacije koordinatorici Palijativnog tima
6. **Prihodi od nadležnog proračuna (AOP 131)** veći su za 9,5% u odnosu na prošlu godinu, i iznose 1.929.744 kn. Razlog povećanja je to što se svake godine povećava iznos decentraliziranih sredstava za oko cca 3%.

Osim decentraliziranih sredstava povećao se iznos pomoći za financiranje najma poslovnog prostora u Primoštenu u kojem se nalaze naše ordinacije, te smo u ovoj godini imali i Projekt-Uređenje prostora za posebno dežurstvo koji je dijelom financiran od strane Šibensko-kninske županije.

1. **Prihodi od HZZO-a na temelju ugovornih obveza (AOP 135)** su veći u odnosu na prošlu godinu zbog povećanju osnovice plaće i posebnih uvjeta rada pa na temelju toga povećan je i prihod HZZO-a. Ovi prihodi se odnose na paušal za plaće djelatnika i refundacije specijalizacija i vježbenika
2. **Ostali prihodi (AOP 147)** u iznosu od 180.124 kni veći su u odnosu na prošlu godinu. Ovi prihodi se odnose na račune od pacijenata plaćenih u gotovini, najvećim dijelom od turističkih ambulanti koje organiziramo u ljetnoj sezoni.

Struktura rashoda

1. **Rashodi za zaposlene (AOP 149)** iznose 23.059.923 i veći su za 5,3% u odnosu na isto razdoblje prošle godine, a to je posljedica porasta osnovice za obračun plaća kao i posebnih uvjeta rada, te smo dobili dvije specijalizacije koji sami financiramo
2. **Materijalni rashodi (AOP 160)** u iznosu od 8.586.542 su veći u donosu na prošlu godinu, posebno **Naknade troškova zaposlenima (AOP 161)** iz razloga povećanih troškova prijevoza zaposlenika s posla na posao, jer nedostatkom kadrova liječnici dolaze iz drugih gradova u kojima im je adresa prebivališta

* **Rashodi za materijale i energiju (AOP 166)** bilježimo zanemariv porast u odnosu na prošlu godinu u ukupnom iznosu od 1.395,00 kn
* **Rashodi za usluge (AOP 174)** u iznosu od 4.092.984 kn su veći u odnosu na prošlu godinu za 37.141 kn iz razloga povećanog održavanja prijevoznih sredstava, a to je posljedica dotrajalosti vozila saniteta zbog svakodnevnih prijevoza pacijenata na temelju naloga doktora, te kontinuiranih postupaka održavanja ordinacija na svim lokacijama Doma zdravlja.
* **Ostali nespomenuti rashodi poslovanja (AOP 185)** iznose 354.538 kn su veći za 16% u odnosu na prošlu godinu, a odnose se na naknade upravnog vijeća, premije osiguranja vozila (tu bilježimo blagi porast zbog nabavke 2 nova vozila saniteta), reprezentacija, članarine i norme, pristojbe i naknade, troškovi sudskih postupaka (iznosi 21.243 zbog plaćanja ovrhe na temelju presude suda)

1. **Financijski rashodi (AOP 193)** su 15.630 kn i manji su u odnosu na prošlu godinu za 10%, a odnose na bankarske usluge, te ostale nespomenute financijske rashode s osnove provizija za kartično poslovanje (manje plaćanja karticama za privatni sanitetski prijevoz)
2. **Tekuće donacije (AOP 258)** u iznosu od 5.000 knse odnose na donacije sportskim društvima, udrugama i školama, te su manje u odnosu na prošlu godinu za 2.500 kn
3. **Ostali rashodi (AOP 257)** iznose 20.633**,** tebilježimo porast od 5.899,00 kn u odnosu na prošlu godinu zbog ugovornih kazni prema HZZO-u za propisivanje lijekova i visine stope bolovanja

Rashodi za nabavu nefinancijske imovine

1. **Rashodi za nabavu proizvedene dugotrajne imovine (AOP 354)** su manji za 6% u odnosu na prošlu godinu i iznose 915.433 kn iz razloga što smo ove godine utrošili manje sredstava na nabavku medicinske opreme, jer nije bilo potrebe za nekim većim ulaganjima.

**Manjak prihoda od nefinancijske imovine (AOP 399)** 915.433 kn

**Višak prihoda poslovanja (AOP 282)** iznosi 242.888 kn

U skladu s člankom 84. Stavkom 1. Pravilnika o proračunskom računovodstvu i računskom planu provodi se korekcija rezultata, te se manjak od nefinancijske imovine (AOP 399) u iznosu od 915.433 smanjuje za iznos Prihoda od nadležnog proračuna (AOP 133) odnosno za 701.204 kn.

**Bilješke uz izvještaj PV-RIO**

Promjene u vrijednosti imovine (AOP 001) u iznosu 224.032 kn povećanja imovine na temelju odluke ŠKŽ i iznos smanjenja imovine u iznosu od 10.028 kn s osnove otpisa potraživanja dužnika za koje nije bilo mogućnosti naplate.

**Bilješke uz izvještaj o rashodima prema funkcijskoj klasifikaciji**

Prema ovom izvještaju razvrstavaju se rashodi poslovanja ( razred 3) i rashodi za nabavu nefinancijske imovine (razred 4).

**Opće medicinske usluge (AOP 091) iznose 32.603.161 kn**

**Bilješke uz izvještaj o obvezama**

**Stanje obveza (AOP 001)** iznosi 2.834.240 kn

**Stanje na kraju izvještajnog razdoblja (AOP 036)** je3.315.080 kn

**Povećanje obveza u izvještajno razdoblju (AOP 002)** iznose 32.080.917 kn od čega su obveze za rashode poslovanja (AOP 004) 23.474.727 kn, a obveze za nabavu nefinancijske imovine (AOP 012) 915.433 kn

**Podmirene obveze u izvještajno razdoblju (AOP 019)** su iznosile 32.515.510 kn

**Stanje dospjelih obveza na kraju izvještajnog razdoblja (AOP 037)** iznose 1.191.202 kn i najvećim se djelom odnose na račune za komunalne usluge, električnu energiju i gorivo.

**Stanje nedospjelih obveza na kraju izvještajnog razdoblja (AOP 090)** u iznosu od 2.123.879 kn najveći se dijelom odnose na obveze za zaposlene, odnosno na plaće zaposlenika.

Ravnatelj

*Joško Jurić, dipl.oec.*